Panayiotou mag nie appelleer | Netwerk24
Panayiotou mag nie appelleer
Deur Cara-Lee Sheun 17 Mei 2018 09:53
Die veroordeelde moordenaar Christopher Panayiotou se aansoek om verlof tot appèl is Donderdagoggend geweier.
Panayiotou is in November skuldig bevind aan die huurmoord op sy vrou, Jayde, en tot lewenslange tronkstraf gevonnis.
Hy het Woensdag in die hooggeregshof in Port Elizabeth by monde van adv. Terry Price SC, sy regsverteenwoordiger, ’n aansoek om verlof tot appèl teen sy skuldigbevinding ingedien.
Regter Dayalin Chetty het Donderdagoggend in sy uitspraak gesê hy voorsien geen redelike kans dat ’n ander hof ’n ander bevinding sal maak nie.
Sinethemba Nenembe en Zolani Sibeko, Panayiotou se medebeskuldigdes, se aansoek om verlof tot appèl teen hul skuldigbevinding, is ook geweier.
Peter Daubermann, Nenembe en Sibeko se regsverteenwoordiger, het ook gehoor Sibeko se aansoek om verlof tot appèl teen sy vonnis word ook van die hand gewys.
Nenembe is verlede jaar tot lewenslank gevonnis vir sy rol in die huurmoord, asook nog 15 jaar tronkstraf vir roof met verswarende omstandighede.
Sibeko is op ’n aanklag van sameswering tot moord tot 15 jaar gevonnis.
Jayde is in April 2015 voor haar en Panayiotou se meenthuis in Kabegapark, Port Elizabeth, ontvoer. Haar lyk is ná ’n soektog van bykans 24 uur in ’n verlate veld, net buite Uitenhage, aangetref. Sy is drie keer geskiet.
Meer oor: Christopher Panayiotou
Panayiotou-appèl: ‘Hof het gefouteer oor Siyoni’
Panayiotou wil appelleer teen moord-uitspraak